شەفەق نیوز/ وەزیر تەندروسی لە هەرێم کوردستان سامان بەرزنجی، ئمڕوو پەنجشەممە، گلەیی لە بڕیگ قەیران کرد، ک بەش تەندروسی  لە هەرێم داد لەدەسیان کەێد، و گرنگی پەیوەنی کردن تەندروسی جەهانی ئەرا پشگیری کردن ئی کەرتە.
یەیش لە کۆنگرەیگ رووژنامەوانیگ هاتی ک  ئمڕوو وەزیرەگە دۊیای پیشوازی لە شاندیگ لە ڕێکخریاگ تەندروسی جەهانی کرد.
بەرزنجی لە کۆنگرە رووژنامەوانیەگە ک ئاژانس شەفەق نیوز ئامادەبۊی وت: " لە کۆبۊینەوەگەی ئمڕوومان وەگەر شاند ریکخریاگ تەندروسی جەهانی گفتوگو لە بڕیگ گرفت کردیمن ک کەرت تەندروسی لەدەسی ناڵێد جۊر؛ قەیران دارایی، قەیران کۆرۆنا، قەیران پەنابەرەیل و کووچبەرەیل، و داوا لەلیان کردین تایبەتمەنی ناوچەگە بگرێدە وەرچەو".
دوارەیش کرد ک  ""خوازینەیلمان گەپتر و زیاترە لە تەنیا دەرمان،   خوازین وە دروسکردن خەسخانە و تاقیگەیەیل نوو و ڕاهێنان کارمەندەیل پزشکی دیریمن".
